
ΑΘΗΝΑ 

ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Ακύρωση της 4017/10.9.86 απόφασης Νομάρχου Βοιωτίας που 
αφορούσε τον καθορισμό ειδικών όρων και περιορισμών δόμησης 
των οικισμών με πληθυσμό μέχρι 2.000 κατοίκους του Ν. Βοιω¬ 
τίας . 1 

Καθορισμός ορίων, όρων και περιορισμών δόμησης και κατηγοριο- 

ποίηση του οικισμού Σωληνάρι του Ν. Βοιωτίας . 2 

Καθορισμός χρήσης γης παραχωρουμένων δημοσίων εκτάσεων 
(Κ.Μ. 163 οικοδομών Ιξιάς, Κ.Μ. 2150 Α Γ. Πάρδου, Κ.Μ. 


1400 Γ. Ασκληπειού) . 3 

Καθορισμός ορίων και όρων και περιορισμών δόμησης του οικισμού 
Καβάσιλα του Νομού Ημαθίας . 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Α.Π. 2412 (1) 


•Ακύρωση της 4017/10.9.86 απόφασης Νομάρχου Βοιωτίας που αφο¬ 
ρούσε τον καθορισμό ειδικών όρων και περιορισμών δόμησης των οι¬ 
κισμών με πληθυσμό μέχρι 2.000 κατοίκους του Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Το από 24.4.85 Π. Δ/γμα ΦΕΚ 181Δ/3.5.85. 


2. Το από 14.2.87 Π. Δ/γμα ΦΕΚ 133Δ/23.2.87. 

3. Τις μελέτες που έγιναν για τους οικισμούς κάτω των 2000 κα¬ 
τοίκων του Ν. Βοιωτίας σύμφωνα με τις προδιαγραφές και τις οδηγίες 
που δόθηκαν κατά καιρούς στους μελετητές. 

4. Τους γενικούς όρους και περιορισμούς δόμησης του παραπάνω 
διατάγματος. 

5. Τη μελέτη «Αναγνώριση της Αρχιτεκτονικής Φυσιογνωμίας Οικι¬ 
σμών» του Ν. Βοιωτίας. 

6. Τους αρχιτέκτονικούς τύπους όπως προτάθηκαν από τους μελε¬ 
τητές στη μελέτη «πρόγραμμα ανοικτών πόλεων για την ανασυγκρό¬ 
τηση των χωριών». 

7. Το ότι όλοι οι παρακάτω οικισμοί έχουν χαρακτηρισθεί από τη με¬ 
λέτη ως «αδιάφοροι», αποφασίζουμε: 

Ακυρώνουμε την 4017/10.9.86 απόφαση Νομάρχου που αφορούσε 
τον καθορισμό ειδικών όρων και περιορισμών δόμησης των οικισμών με 
πληθυσμό μέχρι 2000 κατοίκους του Ν. Βοιωτίας. 

Λιβαδειά, 15 Ιουλίου 1987 
Ο Νομάρχης 


ΘΩΜΑΣ ΜΕΤΑΞΑΣ 












ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ν.'ίΟΙ 


Αριθ. ΟΙΚ. 2777 (2) 

Καθορισμός ορίων, όρων και περιορισμών δόμησης και κατηγοριο- 
ποίηση του οικισμού Σωληνάρι του Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
' Εχοντας υπόψη: 

1. Τις διατάξεις από 24.4.85 Π.Δ. (ΦΕΚ 181Δ/3.5.85) «περί 
τρόπου καθορισμού ορίων οικισμών της χώρας μέχρι 2.000 κατοίκους, 
κατηγορίες αυτών και καθορισμός όρων και περιορισμών δόμησης». 

2. Το από 14.2.87 Π. Δ/γμα ΦΕΚ 133Δ τροποπο’ιητικό του πιο 
πάνω διατάγματος. 

3. Τα πληθυσμιακά στοιχεία της τελευταίας απογραφής του κράτους 
της Ε.Σ.Υ.Ε. 

5. Την υπ’ αρ. 190/3.12.86 γνωμοδότηση του ΣΠΕΧΩΔΕ Ν. Βοι¬ 
ωτίας. 

6. Τις υπ’ αρ. 25/86 και 10/86 αποφάσεις του κοινοτικού συμβου¬ 
λίου Σωληνάριου. 

7. Το υπ’ αρ. 1887/16.4.86 έγγραφο του δασαρχείου Λιβαδειάς, 
αποφασίζουμε: 

1. ΟΡΙΑ ΟΙΚΙΣΜΩΝ. 

Καθορίζουμε τα όρια του οικισμού Σωληνάριου από τα σημεία 1, 2, 
3, 4, 7, 8,9, 10, 11, 12, 13, 14, 15, 1 όπως αυτά φαίνονται στο συ¬ 
νοδευτικό της παρούσης σχεδιάγραμμα σε κλ. 1:5.000 που αποτελεί 
αναπόσπαστο μέρος της απόφασης αυτής και συντάχθηκε βάσει στοι¬ 
χείων χαρτών και επί τόπου ελέγχου. 

2. ΓΕΝΙΚΟΙ ΟΡΟΙ ΔΟΜΗΣΗΣ. 

Καθορίζουμε τους ακόλουθους γενικούς όρους και περιορισμούς δό- 
μηαης. 

Εντός του ορίου του οικισμού ισχύουν οι γενικοί όροι δόμησης που 


προβλέπονται από το Π.Δ. ΦΕΚ 181Δ/3.5.85 και ειδικότερα η αρτιό¬ 
τητα στο τμήμα που περικλείεται α) από τα σημεία 1, 2, 3, 4, 5, 5α, 6, 
7, 8, 9, 10, 11, 12, 13, 14, 15, 1 ορίζεται σε 500 τ.μ. 

3. ΚΑΤΗΓΟΡΙΟΠΟΙΗΣΗ ΤΟΤ ΟΙΚΙΣΜΟΥ. 

Για τον οικισμό Σωληνάρι καθορίζεται ένταξή του στις παρακάτω 
κατηγορίες: 

α. Θέση στο χώρο. Ούτε παραλιακός, ούτε τουριστικός, ούτε.περια- 
στικός. 

β. Βαθμός προστασίας. "Αδιάφορος. 

γ. Δυναμικότητα. Στάσιμος. 

δ. Βαθμός διασποράς. Συνεκτικός. 

ε. Μέγεθος. Μεσαίος. 

4. α. πριν από οποιαδήποτε κατάτμηση οικοπέδων εντός των ορίων 
του οικισμού πρέπει να θεωρείται το σχετικό τοπογραφικό διάγραμμα 
από το τμήμα Πολεοδομίας και Π.Ε. της Νομαρχίας ώστε να εξασφαλί¬ 
ζεται η συνέχεια των υπαρχόντων κοινόχρηστων χώρων και η δη¬ 
μιουργία νέων κοινόχρηστων χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.85 Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

κατά τα λοιπά ισχύουν τα οριζόμενα στο διάταγμα της 24.4.85 
(ΦΕΚ 181Δ/3.5.85. 

Η απόφαση αυτή με το σχεδιάγραμμα οριοθέτησης του οικισμού που 
τη συνοδεύει να δημοσιευθεί στην Εφημερίδα της Κυβερνήσεως. 

Λιβαδειά, 14 Ιουλίου 1987 
Ο Νομάρχης 
Θ. ΜΕΤΑΞΑΣ 


Ο'Ι ϊψϊ*1'*- 7 ' 8Τ 












7396 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 4876/87 (3) 

Καθορισμός χρήσης γης παραχωρουμένων δημοσίων εκτάσεων (Κ.Μ. 

163 οικοδομών Ιξιάς, Κ.Μ. 2150 Α Γ. Πάρδου, Κ.Μ. 1400 Γ. 

Ασκληπειού). 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1) Τον Ν. 3200/55 «περί διοικητικής αποκεντρώσεως» όπως έχει 
συμπληρωθεί και τροποποιηθεί μεταγενέστερα. 

2) Το Ν.Δ. 532/70 «περί συμπληρώσεως των διατάξεων περί διοι¬ 
κητικής αποκεντρώσεως». 

3) Τον Ν. 1558/1985 «Κυβέρνηση και Κυβερνητικά Όργανα» 
ΦΕΚ 137Α/26.7.85 και ειδικότερα το άρθρο 23 αυτού, όπου προβλέ- 
πεται η σύσταση του Υπουργείου Περιβάλλοντος, Χωροταξίας και Δη¬ 
μοσίων Έργων. 

4) Το Ν.Δ. 691/48 με το οποίο επεκτάθηκε η Πολεοδομική Νομο¬ 
θεσία στη Δ/σο. 

5) Τον Ν. 1512/85 «τροποποίηση και συμπλήρωση πολεοδομικών 
διατάξεων, ρύθμιση συναφών θεμάτων και θεμάτων του Ταμείου Νο¬ 
μικών» και συγκεκριμένα το άρθρο 3 αυτού «περί καθορισμού χρήσεων 


παραχωρουμένων δημοσίων εκτάσεων». 

6) Την γνωμοδότηση της 5ης Συνεδρίασης θέμα Ιον της 8.7.1987 
Συνεδρίασης του Ν.Σ.Χ.Ο.Π., αποφασίζουμε: 

Καθορίζουμε χρήση γης για τα υπό εκποίηση ακίνητα ιδιοκτησίας 
Ελληνικού Δημοσίου, διαχειρίσεως Κ.Ε.Α. 

1) Για την Κ.Μ. 163 Οικοδομών Ιξιάς νήσου Ρόδου χρήση καταστη¬ 
μάτων. 

2) Για την Κ.Μ. 2150 Α Γαιών Πάρδου νήσου Ρόδου χρήση τουρι¬ 
στική. 

3) Για την Κ.Μ. 1400 Γαιών Ασκληπειού νήσου Ρόδου χρήση τουρι¬ 
στική. 

Για τα ακίνητα αυτά ισχύουν για τη χρήση που αναφέρουμε πιο πάνω 
οι ειδικές και γενικές πολεοδομικές διατάξεις που αναφέρονται στο Π. 
Δ/γμα 6.10.78 ΦΕΚ 938 Δ' όπως τροποποιήθηκε μεταγενέστερα με 
τα Π. Δ/τα 27.6.84 ΦΕΚ 380Δ', 27.2.86 ΦΕΚ 58Α, 31.5.85 ΦΕΚ 
270Δ' και αφορούν δόμηση εκτός σχεδίου. 

Ρόδος, 10 Ιουλίου 1987 
Ο Νομάρχης 

ΓΙΑΝΝΗΣ ΜΑΧΑ1ΡΙΔΗΣ 



! 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΟΙΚ. 2796 . (4) 

Καθορισμός ορίων και όρων και περιορισμών δόμησης του οικισμού Κα- 
βάσιλα του Νομού Ημαθίας. 

Ο ΝΟΜΑΡΧΗΣ ΗΜΑΘΙΑΣ 
' Εχοντας υπόψη: 

1. Τις διατάξεις του από 24.4.1985 Π. Δ/τος (ΦΕΚ 181Δ/ 
3.5.1985) «περί τρόπου καθορισμού ορίων της Χώρας μέχρι 2.000 κα¬ 
τοίκους, κατηγορίες αυτών και καθορισμός όρων και περιορισμών δό¬ 
μησής τους», όπως τροποποιήθηκε με το από 14.2.87 Π. Δ/γμα (ΦΕΚ 
133Δ/23.2.87). 

2. Τις προτάσεις των ιδιωτών μελετητών μηχανικών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στον προσδιορισμό των ορίων του υπόψη οι¬ 
κισμού. , 

3. Το δελτίο αρχιτεκτονικής αναγνώρισης του οικισμού που συμπλη¬ 
ρώθηκε από τους προαναφερόμενους μελετητές κατά τις υποδείξεις των 
σχετικών προδιαγραφών του ΤΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της Ε.Σ.Τ.Ε. 

5. Την από 30.6.1986 γνωμοδότηση του Συμβουλίου ΧΟΠ του 
Νομού όπως αυτή διατυπώνεται στο ένατο (9ο) πρακτικό του πράξη 
πρώτη (1η). 

6. Την αριθ. 27/1987 απόφαση του Κοινοτικού Συμβουλίου της 
Κοινότητας Καβάσιλα. 

7. Το έγγραφο Γ. 29557/2769 οικ./8.4.1986 Υπουργείο ΠΕ.- 
ΧΩ.ΔΕ., Δ/νση Γ1-Γ3, Τμήμα Ομάδα χωριών. 

8. Την αριθ. οικ. 3106/20.6.1986 απόφαση Νομάρχη Ημαθίας 
«καθορισμός μεγίστου επιτρεπόμενου ύψους κτισμάτων στους οικισμούς 
του Ν. Ημαθίας με εγκεκριμένο σχέδιο και με πληθυσμό κάτω των 
5.000 κατοίκων». 

9. Τον Α.Ν. 314/1968 όπως τροποποιήθηκε και συμπληρώθηκε με 
το Ν.Δ. 1018/1971 και τους Ν. 1337/1983 και 1512/1985, απο¬ 
φασίζουμε: 

I. Κατατάσσουμε τον οικισμό Καβάσιλα στην κατηγορία αδιάφορος, 
δυναμικός, συνεκτικός, μεσαίος. 

II. Καθορίζουμε τα όρια του ως άνω οικισμού του Νομού μας όπως 
αυτά φαίνονται στο σχεδιάγραμμα με κλίμακα 1:5.000 που συνοδεύει 
την παρούσα και αποτελεί αναπόσπαστο μέρος της. 

III. Καθορίζουμε τους ακόλουθους γενικούς και ειδικούς όρους και 
περιορισμούς δόμησης. 

Α. Εντός του υφισταμένου εγκεκριμένου ρυμοτομικού σχεδίου: 

α. Ελάχιστο πρόσωπο 13 μ. 

Ελάχιστο εμβαδό 300 μ 2 . 

Κατά παρέκκλιση θεωρούνται άρτια τα οικόπεδα που υπάγονται στις 
διατάξεις του από 25.8.1969 Β. Δ/τος (ΦΕΚ 164Δ/1969) του Ν. 
Δ/τος 8/9.6.1973 (ΦΕΚ 124Α/1973), του άρθρου 25 τού Ν. 1337/ 
1983 και του άρθρου 6 του Ν. 1577/1985 και έχουν τα αντίστοιχα 
ελάχιστα όρια που θέτουν οι διατάξεις αυτών. 

β. Μέγιστο ποσοστό κάλυψης των οικοπέδων 70% της επιφάνειάς 
τους με εφαρμογή των διατάξεων του Ν. 1577/1985. 

γ. Συντελεστής δόμησης 0,80. 

δ. Μέγιστο επιτρεπόμενο ύψος κτιρίων 9,00 μ. 

Σε περίπτωση προσθήκης καθ’ ύψος σε υφιστάμενο κτίσμα επιτρέ¬ 
πεται η αύξηση του ύψους αυτού κατά 1,00 μ. ώστε να αποκτηθή το 
ελάχιστα ελεύθερο ύψος ορόφου. 

Πάνω από το μέγιστο επιτρεπόμενο ύψος επιτρέπεται η κατασκευή 


στέγης ύψους το πολύ 2,00 μ. 

ε. Δεν επιτρέπεται η κατασκευή ΡΙΕΟΤΙ5. 

Β. Εντός των ορίων που καθορίζονται με την παρούσα απόφαση και 
εκτός του εγκεκριμένου ρυμοτομικού σχεδίου του οικισμού ισχύουν τα 

εξής: 

α. Γενικοί όροι δόμησης: 

1. Οι γενικοί όροι δόμησης που προβλέπονται από το άρθρο 5 του 
από 24.4.1985 Π. Δ/τος (ΦΕΚ 181Δ/1985) εκτός του εδαφίου ε της 
παρ. 4 του άρθρου αυτού, όπως τροποποιήθηκε με το από 14.2.87 Π. 
Δ/γμα (ΦΕΚ 133Δ/23.2.87). 

2. Αρτιότητα γηπέδου 1000 μ 2 . 

β. Ειδικοί όροι δόμησης: 

1. Επιβολή στέγης στις περιπτώσεις: 

ι. Εξάντλησης συντελεστή δόμησης. 

ιι. Εξάντλησης ύψους ή αριθμού ορόφων. 

Μέγιστη κλίση της στέγης 40%. 

Μέγιστο επιτρεπόμενο ύψος στέγης 2,00 μ. υπεράνω του μεγίστου 
επιτρεπόμενου ύψους. 

Επιτρέπεται η χρήση οποιουδήποτε τύπου κεραμιδιών (Ελληνικά - 
Ρωμαϊκά - Γαλλικά). 

2. Επιτρέπεται η χρήση εξωτερικών χρωματισμών κατά'την προτί¬ 
μηση του ιδιοκτήτη. 

3. Επιτρέπεται η κατασκευή κάθε είδους εξώστη (ανοικτός ακάλυ¬ 
πτος, ανοικτός καλυμμένος, κλειστός, στοά, χαγιάτι) με σχέση ως προς 
τις αντίστοιχες όψεις 1:2. 

4. Επιτρέπεται στον ιδιοκτήτη η χρησιμοποίηση του υλικού κατα¬ 
σκευής στηθαίου κατά τη δική του προτίμηση. 

5. Δεν τίθεται περιορισμός στην αναλογία των εξωτερικών ανοιγ¬ 
μάτων σε σχέση με τις αντίστοιχες όψεις. 

6. Δεν τίθεται περιορισμός στην επιλογή του τύπου και του υλικού κα¬ 
τασκευής της περίφραξης. 

Γ. Κατά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδό είχαν στις 3.5.1985 ημέρα δημοσίευσής 
του από 24.4.1985 Π.Δ/τος. 

ίνΑ. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το ΤΠ-ΠΕ Ν. Ημαθίας ώστε να εξασφαλίζεται η συνέχεια 
των υπαρχόντων κοινόχρηστων χώρων και η δημιουργία νέων κοινό¬ 
χρηστων χώρων σύμφωνα με τα οριζόμενα στις διατάξεις της παρ. 1 
του άρθρου 6 του από 24.4.1985 Π. Δ/τος «τρόπος καθορισμού ορίων 
οικισμών της Χώρας μέχρι 2.000 κατοίκους, κατηγορίες αυτών και 
καθορισμός όρων και περιορισμών δόμησής τους», όπως τροποποιήθηκε 
με το από 14.2.87 Π. Δ/γμα (ΦΕΚ 133Δ/23.2.87). 

Β. Να εξασφαλίζεται η συνέχεια των υφισταμένων ή εγκεκριμένων 
δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 
(ΦΕΚ 181Δ/3.5.1985), όπως τροποποιήθηκε με το από 14.2.87 
(ΦΕΚ 133Δ/23.2.87). 

Η απόφαση αυτή με τό σχεδιάγραμμα οριοθέτησης του οικισμού που 
τη συνοδεύει να δημοσιευθεί στην Εφημερίδα της Κυβερνήσεως. 

Η απόφαση αυτή ισχύει με τη δημοσίευση στην Εφημερίδα της Κυ¬ 
βερνήσεως. 

Βέροια, 15 Ιουλίου 1987 
Ο Νομάρχης 
ΤΑΣΟΣ ΜΠΕΡΕΤΑΣ 

